

H O T Ă R Â R E

**privind aprobarea Proiectului ”Dotarea și modernizarea Centrului de**

**servicii de recuperare neuromotorie de tip ambulatoriu pentru persoane**

**cu dizabilități Cluj-Napoca”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 215 din 28.10.2022 privind aprobarea proiectului Dotarea și modernizarea Centrului de servicii de recuperare neuromotorie de tip ambulatoriu pentru persoane cu dizabilități Cluj-Napoca, domnul Alin Tișe, care este însoţit de Referatul de aprobare nr. 43333/26.10.2022; Rapoartele de specialitate întocmite de compartimentele de resort din cadrul aparatul de specialitate al Consiliului Judeţean Cluj nr. 43335/26.10.2022 și nr. 43597/27.10.2022 şi de Avizul cu nr. 43333 din 31.10.2022 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Planul Național de Redresare și Reziliență – componenta 13 - Reforme sociale din Planul Național de Redresare și Reziliență (PNRR) - Reabilitarea, renovarea și dezvoltarea infrastructurii sociale pentru persoanele cu dizabilități apelul renovarea infrastructurii sociale pentru persoanele cu dizabilități;
* Adresa Direcției Generale de Asistență Socială și Protecția Copilului Cluj nr. 49174/20.10.2022, înregistrată la Consiliul Județean Cluj sub nr. 42643/20.10.2022;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei Comisiei Europene nr. 2021/608, de punere în aplicare a Consiliului de aprobare a evaluării Planului de Redresare și Reziliență al României din 03 noiembrie 2021;
* art. 173 alin. (1) lit. c) și d), alin. (4) lit. a) și alin. (5) lit. b) și c), ale art. 297 alin. (1) lit. (a) și ale art. 298 – 301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu completările și modificările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi reziliență precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;
* Hotărârii Guvernului nr. 490/2022 pentru aprobarea Strategiei naționale privind drepturile persoanelor cu dizabilități "O Românie echitabilă" 2022-2027;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.**  Se aprobă Proiectul „Dotarea și modernizarea Centrului de servicii de recuperare neuromotorie de tip ambulatoriu pentru persoane cu dizabilități Cluj-Napoca”.

**Art. 2.** Se aprobă Nota de fundamentare care descrie necesitatea investiției privind obiectivul de investiţii „Dotarea și modernizarea Centrului de servicii de recuperare neuromotorie de tip ambulatoriu pentru persoane cu dizabilități Cluj-Napoca”, cuprinsă în **anexa nr. 1** care face parte integrantă din prezenta hotărâre.

**Art. 3.** Se aprobă Descrierea sumară a proiectului privind necesitatea şi oportunitatea efectuării cheltuielilor aferente obiectivului de investiţii „Dotarea și modernizarea Centrului de servicii de recuperare neuromotorie de tip ambulatoriu pentru persoane cu dizabilități Cluj-Napoca”, cuprinsă în **anexa nr. 2** care face parte integrantă din prezenta hotărâre.

**Art. 4.** Se stabilește termenul de 20 de ani a dreptului de administrare asupra imobilului situat în Municipiul Cluj-Napoca, str. Albert Einstein nr. 14, identificat în Cartea funciară nr. 268837 Cluj-Napoca, cu număr cadastral 268837, în favoarea Direcției Generale de Asistență Socilă și Protecția Copilului Cluj.

**Art. 5.** Se emite acordul proprietarului Județul Cluj pentru efectuarea lucrărilor de investiţii asupra imobilului situat în Municipiul Cluj-Napoca, str. Albert Einstein nr. 14, conform proiectului aprobat conform art. 1.

**Art. 6.** Se aprobă depunerea proiectului aprobat conform art. 1 pentru finanțare în cadrul Planului Național de Redresare și Reziliență - Componenta 13 Reforme sociale din Planul Național de Redresare și Reziliență al României (PNRR), Investiția I.2 - Reabilitarea, renovarea și dezvoltarea infrastructurii sociale pentru persoanele cu dizabilități, ținta nr. 395 Servicii comunitare modernizate pentru persoanele cu dizabilități, respectiv pentru reabilitarea și dotarea centrului de servicii de recuperare neuromotorie de tip ambulatoriu Cluj-Napoca, str. Einstein nr. 14.

**Art. 7.** Se aprobă suportarea de la bugetul Județului Cluj a eventualelor cheltuieli neeligibile identificate în faza de elaborare sau în faza de implementare a proiectului „Dotarea și modernizarea Centrului de servicii de recuperare neuromotorie de tip ambulatoriu pentru persoane cu dizabilități Cluj-Napoc”.

**Art. 8.** Se aprobă alocarea resurselor financiare de la bugetul Județului Cluj pentru acoperirea costurilor suplimentare, din fonduri proprii, în cazul în care, pe parcursul implementării proiectului aprobat conform art. 1, în vederea atingerii obiectivelor acestuia, se impune depăşirea bugetului proiectului

**Art. 9.** Se asumă sustenabilitatea serviciului social finanțat prin proiect, pe o durată de minim 5 (cinci) ani de la încetarea contractului de finanţare.

**Art. 7.** Se desemnează directorul Direcției Generale de Asistență Socială și Protecția Copilului Cluj, doamna Nicoleta Molnar, să semneze toate actele necesare depunerii pe platforma ”www.proiecte.pnrr.gov.ro” a proiectului și evaluării/contractării acestuia, precum și contractul de finanțare aferent proiectului aprobat conform art. 1.

**Art. 9.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală de Asistență Socială și Protecția Copilului Cluj.

**Art. 10.** Prezenta hotărâre se comunică Direcţiei Generale Buget-Finanțe, Resurse Umane; Direcției Generale de Asistență Socială și Protecția Copilului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 210 din 31 octombrie 2022**

*Prezenta hotărâre a fost adoptată cu 33 voturi “pentru”, iar 4 membrii ai Consiliului județean nu au votat, fiind astfel respectate prevederile legale privind majoritatea de voturi necesară.*